Rock kapak

**Rock kapak** (Jawi: روك كاڤق) ialah istilah berkaitan genre rock yang digunakan di Malaysia. Ia merujuk kepada muzik yang dibawakan oleh kugiran-kugiran rock yang wujud di Malaysia dan Singapura pada penghujung 1980-an sehingga awal 1990-an. Istilah ini merujuk kepada lagu-lagu rock yang dinyanyikan dalam bahasa Melayu. Berasal dari Malaysia dan Singapura pada 1980-an, ia mencapai kemuncak populariti arus perdana di negara-negara tersebut pada awal hingga pertengahan 1990-an.

## Etimologi
Perkataan "kapak" dalam konteks ini tiada perkaitan dengan alatan yang senama, sebaliknya ia diambil sempena kata bahasa Inggeris "" yang membawa maksud tempat letak kereta. Kebanyakkan kugiran rock awal Malaysia akan mengadakan persembahan yang dikenali sebagai "" di tempat letak kereta kerana ia adalah ruang awam bandar yang mudah didapati dan berpatutan. Oleh itu, nama "" digunakan sebagai istilah yang agak ironis, membezakan seniman rock tempatan Malaysia daripada seniman rock asing yang lebih mapan yang membuat persembahan di arena seperti stadium.

Subset utama muzik rock kapak dilabelkan sebagai "jiwang", iaitu istilah slanga Melayu yang digunakan untuk menggambarkan perasaan romantis atau sentimental yang berlebihan.  Istilah ini mendapat populariti seiring dengan balada rock kapak yang rumit dan romantik yang mendominasi carta pop Malaysia dan budaya popular sepanjang 1990-an.

## Sejarah

Kewujudan terawal muzik rock di Semenanjung Tanah Melayu muncul pada awal 1960-an, terutamanya dipengaruhi oleh bunyi *[[Rock and roll|rock-and-roll]]* yang dipacu oleh gitar elektrik daripada seniman-seniman Penaklukan British seperti Cliff Richard, The Beatles dan The Rolling Stones. Dikenali sebagai pop yeh-yeh (sempena ciri-ciri baris 'yeah-yeah' dalam muzik popular era itu) dan sebahagian besarnya dinyanyikan dalam bahasa Melayu, subgenre ini secara unik menggabungkan gaya vokal berirama yang bercirikan muzik Melayu asli dan gaya tempo tinggi *rock-and-roll* semasa. Sebagai pusat komersial terkemuka dengan industri hiburan Bahasa Melayu yang mantap, Singapura muncul sebagai peneraju bagi pembangunan genre pop yeh-yeh.

Kelarisan muzik pop yeh-yeh mula berkurangan secara beransur-ansur menjelang 1970-an, dengan cita rasa muzik yang berubah-ubah (termasuk kemunculan rock psikadelik dan *[[Punk rock|punk]]*), seiring dengan peningkatan sekatan ke atas persembahan rock secara langsung oleh kerajaan Singapura. Walau bagaimanapun, legasi era pop yeh-yeh, termasuk penyetempatan muzik dan fesyen rock serta penekanan kuatnya pada konsert langsung, akan terbukti berpengaruh dalam mewujudkan penerimaan dan pertumbuhan genre rock kapak dalam dasawarsa berikutnya.

Sepanjang 1980-an, populariti arus perdana kugiran rock kapak Malaysia telah dipertingkatkan dengan ketara oleh rancangan televisyen berprofil tinggi seperti *[[Muzik-Muzik]]* yang mengetengahkan seniman dan lagu baharu; dan pertandingan *[[Anugerah Juara Lagu]]*.

Rock kapak mencapai kemuncaknya pada akhir 1980-an dan awal 1990-an, dengan kugiran-kugiran rock mendominasi carta tempatan. Sokongan tersirat kerajaan terhadap fenomena muzik tempatan ini digabungkan dengan peningkatan penekanan terhadap rock kapak oleh industri muzik Malaysia. Dengan etnik minoriti Cina dan India tempatan sebahagian besarnya masing-masing mengutamakan seniman dari industri muzik Hong Kong/Taiwan dan India, dan syarikat-syarikat rakaman umumnya enggan mengeluarkan lagu-lagu berbahasa Inggeris kerana bimbang tentang bagaimana Bahasa Inggeris loghat Malaysia akan diterima, lagu-lagu berbahasa Melayu menjadi tumpuan utama industri tempatan.

Ini meningkatkan profil dan kelarisan rock kapak dengan ketara, boleh dikatakan membenarkan ia merentasi batas etnolinguistik walaupun hampir kesemua lagu secara eksklusif dinyanyikan dalam bahasa Melayu. Pada tahun 1989, dianggarkan bahawa daripada kira-kira 15 album yang dikeluarkan oleh syarikat-syarikat rakaman tempatan setiap bulan, 12 adalah album rock kapak. Ini memulakan tempoh hampir sedekad penguasaan carta Malaysia, dengan album terlaris termasuk album "killer"  Search, *Fenomena* (1984, 250,000 unit), *Bisa Berbisa* oleh Ukays (1992, 350,000 unit) dan  *Brutal* oleh XPDC (1997, 500,000 unit).

Rock kapak juga mula berkembang pesat di Indonesia, dengan populasinya yang jauh lebih besar dan bahasa yang saling difahami menjadikannya pasaran yang menguntungkan bagi kugiran-kugiran muzik Malaysia. *Fenomena* misalnya, mencatatkan jualan terkumpul hampir 2 juta unit di sana (hampir 10 kali ganda jualannya di Malaysia), menjual 50,000 album setiap hari pada kemuncaknya.

Walaupun menguasai carta tempatan,  rock kapak mula merosot sepanjang pertengahan hingga akhir 1990-an. Insiden pergolakan yang dipublikasikan tinggi di konsert langsung, yang memuncak pada konsert *[[Battle of the Bands]]* pada 1989 di mana peminat yang hadir dilaporkan mula membaling kerusi dan tin minuman ringan, akan membawa kepada tindakan keras berkala yang diketuai oleh Perdana Menteri Mahathir Mohamad. Ini termasuk pengharaman konsert rock terbuka pada tahun 1986 dan larangan ke atas seniman rock lelaki berambut panjang daripada penyiar monopoli milik kerajaan, Radio Televisyen Malaysia, pada tahun 1990.

Terkandas oleh industri rakaman tempatan yang agak kecil dan konservatif, serta penelitian dari kerajaan yang semakin meningkat, rock kapak mula terhad kepada balada *slow rock* "jiwang", yang mengekalkan populariti arus perdana h
sepanjang 1990-an, tetapi menjadikannya semakin "boleh diramal". Beberapa peminat muda mula beralih ke *[[thrash metal]]*, tetapi kerana ia menarik lebih banyak kontroversi dan penelitian kerajaan, ia tidak pernah mendapat populariti arus perdana yang dialami rock kapak dan sebahagian besarnya kekal sebagai fenomena bawah tanah. 

## Ciri-ciri
Rock kapak membawa ciri tempo perlahan balada kuasa, menampilkan solo gitar elektrik yang rumit dan julat vokal yang luas. Ia dipengaruhi terutamanya oleh kugiran-kugiran *[[hard rock]]* seperti AC/DC, Led Zeppelin, Twisted Sister dan Deep Purple. Scorpions, sebuah kugiran hard rock Jerman, adalah antara yang sangat berpengaruh, dengan gaya muzik rock mereka yang lebih berirama mempengaruhi banyak kugiran rock kapak arus perdana. Rock kapak juga menarik pengaruh daripada seni muzik tradisional Melayu.

Lagu-lagu rock kapak hampir secara eksklusif dinyanyikan dalam bahasa Melayu, dengan lirik secara umumnya menjurus kepada tema romantisme. Ini dikaitkan dengan gandingan kawalan ketat kerajaan Malaysia terhadap kebebasan bersuara, dan rock kapak adalah fenomena yang didorong oleh budaya popular, kedua-duanya berfungsi untuk mengehadkan tema yang dibawa oleh kugiran-kugiran rock dengan berkesan. Seniman-seniman yang membawa tema yang lebih subversif secara amnya kekal dalam persada muzik bawah tanah, dan/atau sebahagian besarnya menyanyikan karya mereka dalam bahasa Inggeris untuk menyasarkan penonton liberal yang sebahagian besarnya berada di bandar. Akibatnya, mereka tidak pernah mendapat masa siaran yang ketara dan sebahagian besarnya tidak hadir dalam budaya popular arus perdana.

## Busana
Walaupun muzik rock kapak lebih cenderung untuk mengambil pengaruh daripada muzik *[[hard rock]]*, pada permulaan populariti arus perdananya, artis-artis rock kapak sering menggayakan penampilan diri yang bersifat androgini yang dipengaruhi oleh *[[glam metal]]* dan beberapa kumpulan *[[heavy metal]]* seperti Scorpions. Ini biasanya termasuk rambut panjang yang digayakan dengan penggunaan penyembur rambut, solekan dan kostum rumit yang sering menampilkan pakaian kulit dan denim yang ketat. Ia dianggap revolusioner dalam menepis norma budaya dan jantina, tetapi dianggap sangat kontroversi pada masa itu, di mana ia sering dikaitkan dengan penggunaan bahan terlarang atau kelakuan buruk. 

Di sebalik kontroversi, gaya ini terbukti berpengaruh dalam budaya popular Melayu, terutamanya di kalangan generasi baru anak muda Melayu, yang telah mula berhijrah ke Kuala Lumpur natijah daripada perindustrian dan pertumbuhan ekonomi negara yang agak berpusat.

Dari tahun 1980-an dan seterusnya, gaya pemuzik rock kapak yang "kotor" menyebabkan mereka dilabelkan sebagai "kutu". Kutu kemudiannya menjadi gelaran yang lebih umum digunakan untuk golongan muda, bandar dan sebahagian besarnya kelas pekerja Melayu – khususnya, “anak jalanan” yang menarik pengaruh daripada fesyen seniman rock. Istilah "mat rock" (dari penyingkatan nama Muhammad dan "rock") juga adalah istilah yang  lazimnya digunakan oleh peminat-peminat rock.

Pada 1990-an, tindakan keras kerajaan Malaysia terhadap aspek rock kapak yang dianggap "antisosial" menyebabkan ramai seniman arus perdana berundur daripada gaya ini. Paling terkenal, penghibur berambut panjang telah diharamkan daripada penyiar monopoli Kerajaan ketika itu, Radio Televisyen Malaysia (RTM) oleh Menteri Penerangan, Mohamad Rahmat pada tahun 1992. Dua artis berprofil tinggi, Awie (teraju utama Wings) dan Amy (teraju utama Search) akhirnya bersetuju untuk rambut mereka dipotong oleh Rahmat di khalayak umum. Ini dianggap sebagai detik penting untuk populariti arus perdana rock kapak, dengan kelulusan tersirat dari kerajaan membuka peluang untuk lebih banyak promosi arus perdana, dan permulaan era kejatuhannya.

## Artis
### Kugiran

Berikut adalah senarai kugiran rock kapak beserta tempat penubuhan mereka:
* Ababil -  Johor
* Ad Hoc -  Selangor
* Angel Hearts -  Perak
* Ariwatan -  Perak
* Black Rose -  Selangor
* Bloodshed -  Selangor
* Brainwash -  Pulau Pinang
* Bumi Putra Rockers -  Johor
* Burnmarks -  Johor
* CRK -  Kuala Lumpur
* Crossfire -  Johor
* D'Febians -  Johor
* D'Riyadh -  Perak
* Damasutra -  Selangor
* Data -  Pulau Pinang
* Dayana -  Johor
* DIA -  Negeri Sembilan
* Dinamik -  Pahang
* Desire -  Kelantan
* EYE -  Perak
* Ekamatra -  Johor
* Exists -  Johor
* Fantasia -  Negeri Sembilan
* Fotograf -  Selangor 
* Gamma -  Selangor 
* Garuda -  Kuala Lumpur 
* Gersang -  Johor
* Gravity -  Johor
* Handy Black -  Johor
* Helter Skelter -  Singapura
* Hidayu -  Perak
* Iklim -  Terengganu
* Illusi -  Johor 
* Jinbara -  Selangor 
* Kejora -  Negeri Sembilan
* Laksamana -  Negeri Sembilan
* Lefthanded -  Johor
* Legacy -  Sarawak
* Lela -  Melaka
* Lestari -  Selangor
* Lovehunters -  Singapura
* Loving Born -  Perak
* Masa -  Pahang
* May -  Perak
* Medicine -  Negeri Sembilan 
* Meditasi -  Pahang
* Mega -  Johor
* Melissa -  Pahang
* Menara -  Selangor 
* Metafora -  Johor
* Metalian -  Selangor
* Mutiara -  Pulau Pinang
* Nobat -  Kelantan
* Olan -  Negeri Sembilan 
* Ozon -  Kedah
* Panji -  Terengganu 
* Putra -  Melaka
* Qiara -  Kuala Lumpur
* Rajawali -  Johor
* Rio -  Johor
* Rusty Blade -  Singapura
* Saxo -  Perak
* Search -  Johor
* Sera -  Kuala Lumpur
* Skala -  Perak
* Slam -  Johor
* Sofea -  Perak
* Spring -  Negeri Sembilan 
* Staccato -  Melaka 
* Stings -  Negeri Sembilan 
* Success -  Kelantan
* Sweet Charity -  Singapura
* Sweet Child -  Kuala Lumpur
* Teja -  Perak
* Teras -  Pahang
* Terra Rossa -  Selangor
* UG14 -  Kuala Lumpur 
* Ukays -  Selangor
* Urgent -  Kuala Lumpur
* U-Topia -  Selangor 
* Vagrant -  Sarawak
* Villosa -  Pahang
* Visa -  Terengganu 
* Voice -  Kuala Lumpur
* Wicitra -  Kuala Lumpur
* Wings -  Kuala Lumpur 
* XPDC -  Kuala Lumpur 
* Zodiak -  Kelantan

### Solo
* Aan (1961–2012)
* Ameng (l. 1968)
* Amir (l. 1969)
* Amy (l. 1958)
* Aris (l. 1964)
* Awie (l. 1968)
* Ella (l. 1966)
* Deddy Dores (1950–2016, dari Indonesia)
* Haida Hasnan (l. 1978)
* Hattan (l. 1964)
* Inka Christie (l. 1973, dari Indonesia)
* Mamat (l. 1978)
* Mus (l. 1968)
* Nash (l. 1959)
* Nike Ardilla (1975–1995, dari Indonesia)
* Poppy Mercury (1972–1995, dari Indonesia)
* Rahmat (l. 1968)
* Ramli Sarip (l. 1952, dari Singapura)
* Saleem (1961–2018)
* Shima (l. 1969)
* Yantzen (l. 1958, dari Singapura)

## Syarikat-syarikat rakaman
* EMI
* FMC Music
* HP Records
* Life Records
* Musical Sound Organisation
* Mutiara Records 
* New Southern Records
* PolyGram
* Rock Records
* Sony BMG
* Suria Records
* Warnada

## Dalam budaya popular
Budaya rock kapak dipopularkan menerusi siri filem *[[Rock (siri filem)|Rock]]* karya Allahyarham Mamat Khalid.
## Rujukan